Video: Program opgeskort toe renoster vrou se vinger bytDie Denver-dieretuin in Amerika het sy renosterprogram onbepaald opgeskort nadat ‘n swartrenoster ‘n vrou se vinger gebyt het. Volgens die dieretuin is die vrou Woensdag na ‘n hospitaal geneem nadat Mshindi, die renoster, haar vinger gebyt het. Die vrou was besig om die renoster te voer. Die vrou se toestand is onbekend. Beamptes van die dieretuin het die voorval as “’n tragiese ongeluk” beskryf en sê hulle dink nie die renoster wou haar seermaak nie. Die Denver-dieretuin het vanjaar met ‘n “ontmoet en groet”-program begin waar besoekers ‘n ekstra $60 (ongeveer R600) kan betaal om aan ‘n renoster te raak en te voer. Ander dieretuine het soortgelyke programme. Die dieretuin sal die ongeluk by sy akkrediteringsagentskap, die Vereniging van Dieretuine en Akwariums, aanmeld.